stanford-oval/wikipedia huggingface dataset:
משרד האוצר (גרמניה)
מבנה ארגוני > מחלקות

מחלקה E - מדיניות אירופית
מחלקה L - מחלקת ניהול
מחלקה Z - המחלקה המרכזית
מחלקה 1 - סוגיות של מדיניות כלכלית; המדיניות הפיננסית והמוניטרית הבין־לאומית
מחלקה 2 - תקציב פדרלי (אחראית על הכנת תקציב המדינה)
מחלקה 3 - מכס, מע"מ, חובות Excise
מחלקה 4 - מחלקת מס - מסים ישירים
מחלקה 5 - יחסים פיננסיים פדרליים, חוקי המדינה ועניינים משפטיים
מחלקה 6 - טכנולוגיית מידע; עבור מינהל הכספים הפדרלי
מחלקה 7 - מדיניות השוק הפיננסי
מחלקה 8 - הפרטות, אחזקות ונדל"ן פדרלי
מבנה ארגוני > ועדות מייעצות

שלוש ועדות ייעוץ עצמאיות תומכות בעבודה של משרד האוצר הפדרלי עם המומחיות שלהן:
הוועדה המייעצת המדעית - תומכת בעבודת המשרד באמצעות דעות מדעיות ודעות בנושאי מדיניות פיננסית.
ועדת FinTechCouncil - מייעצת בנושאי דיגיטציה בשוק הפיננסי, בינה מלאכותית ובלוקצ'יין.
הוועדה המייעצת למימון בר־קיימא - מייעצת לממשלה הפדרלית על פיתוח ויישום של אסטרטגיית מימון בר־קיימא שלה.
מוסדות

למשרד האוצר יש, בין היתר, פיקוח משפטי וטכני על הרשויות הפדרליות הבאות:
הרשות הפיקוחית הפיננסית הפדרלית (BaFin)
הסוכנות הפדרלית לייצוב שוק פיננסי (FMSA)
המכון הפדרלי למשימות נדל"ן (BImA)
המכון הפדרלי לפעילויות מיוחדות הקשורות להתאגדות (BvS)
המשרד הפדרלי המרכזי למיסוי (BZSt)
המרכז הפדרלי לטכנולוגיה מידע (ITZ Bund)
מנהל המכס הכללי (GZD)
גלריה

בניין משרד האוצר עד 1949 בוילהלמפלאץ בברלין
הכניסה למטה משרד האוצר הפדרלי של גרמניה המערבית, בבון
בניין משרד האוצר הפדרלי של גרמניה מאז 1999
נמלול (נמלים)

נמלול עם קן עשוי איטונג וטלק למניעת בריחת הנמלים
נמלול (בלועזית: פורמיקָריום) הוא קן נמלים מלאכותי, מעשה ידי אדם. נמלולים משמשים מירמקולוגים (חוקרי נמלים) על מנת לחקור נמלים בתנאי מעבדה. בנוסף, לעיתים קרובות אנשים מחזיקים נמלולים כתחביב.
ישנן חברות מסחריות שמשווקות נמלולים בשמות כמו "עיר נמלים" או "חוות נמלים". לעיתים החברות אף שולחות את הנמלים אל הקונה בדואר.
הנמלול הראשון שנעשה בו שימוש מסחרי הומצא על ידי פרנק אוסטין, ממציא ופרופסור להנדסה בדארטמות' קולג', שרשם אותו כפטנט בשנת 1929.
מבנה הנמלול

הנמלול מורכב משני חלקים: החלק החיצוני מדמה את סביבתם של הנמלים, והחלק הפנימי מדמה את קן הנמלים עצמו. לעיתים המונח "נמלול" מתייחס אך ורק לחלק הפנימי.
מבנה הנמלול > החלק הפנימי

החלק הפנימי, שנועד לדמות את קן הנמלים, הוא לרוב מכל שקוף ומרובע, שממלאים באדמה, בוץ, חול או נסורת. הנמלים חופרות מנהרות ומחילות, וניתן לראות אותן דרך המכל. לרוב לא כל הקן חשוף לצופה, אלא רק חלקו.
לעיתים במקום לתת לנמלים לחפור את המנהרות בעצמן, יוצקים מנהרות "בנויות מראש" באמצעות גבס. שיטה זו מאפשרת לעצב את המנהרות כך שניתן יהיה לראות את כל חלקי הקן, אך היא אינה מדמה באופן מלא את חייהם של הנמלים (כי הן אינן חופרות לעצמן את הקן). בנוסף, בנמלולים לצורכי הנאה, הצפייה בחפירות מוסיפה עניין לגידול הנמלים.
מבנה הנמלול > החלק החיצוני

החלק החיצוני צריך לדמות את סביבתן הטבעית של הנמלים, אך עם זאת לא לאפשר לנמלים לברוח או להקים קן נוסף מחוץ למקום המיועד. השיטה המקובלת ביותר היא להציב את המושבה בתוך ויוריום שקוף, כך שהנמלים לא יוכלו לצאת. הבעייתיות העיקרית בשיטה זו היא שמאוד קשה לטפל ולתחזק בקן הנמלים כאשר לבני האדם אין נגישות אליו.
שיטות נוספות כוללות הצבת החלק הפנימי על שולחן מים (שולחן שכל רגליו נמצאות בתוך מכלי מים), הקפתו ב"חפיר", או הצבתן בתוך מכל פתוח מלמעלה ומריחת חומר חלקלק כמו וזלין, טלק, או שמן צמחי על הקירות (כמו בנמלול שבתמונה למעלה). נמלים אינן מסוגלות לטפס על קיר אם הוא חלק מדי. אם הנמלים אינן מרוצות מתנאיהם בנמלול (טמפרטורה לא מתאימה, מחסור באוכל או במים וכדומה) הן יפגינו יצירתיות רבה בניסיונות ההימלטות שלהן. למשל: הן מסוגלות לעיתים לבנות "גשרים" על מנת לעבור את ה"חפיר".[דרוש מקור]
תחזוקת הנמלול

תחזוקת הנמלול כוללת ויסות תנאים חיצוניים רבים על מנת לדמות את הסביבה הטבעית של הנמלים. התחזוקה עשויה לכלול:
ויסות הטמפרטורה בהתאם לתנאי הסביבה השונים. הדבר חשוב במיוחד כאשר חוקרים נמלים מאזור בעל אקלים שונה מאשר במקום שבו הנמלול מוצב
הרטבת הקן אחת לכמה זמן, כדי לדמות את הטל או הגשם
הצבת אוכל בקרבת הקן, כדי שהנמלים יאספו אותו. האוכל הדרוש משתנה בהתאם למין הנמלים, אבל לרוב סוכר וחרקים שונים יספיקו.
מתן "תקופת היסתגלות" של כמה ימים, במהלכם הנמלים יבססו את הקן
יתרונות וחסרונות הנמלול במחקר

לנמלול כמה יתרונות וכמה חסרונות עבור המירמקולוג הרוצה לחקור נמלים. היתרונות העיקריים הם היכולת לווסת את תנאי הסביבה (וכך לבדוק את תגובת הנמלים לשינויים באקלים), הקרבה למעבדה על כל הציוד שבה, והאפשרות לעקוב אחרי כל הנמלים ולספור אותן. החסרונות העיקריים הם הקושי לדמות את תנאי הסביבה באופן מלא, והקושי להפגיש את הנמלים עם בעלי חיים אחרים הנמצאים בסביבה הטבעית שלהם. בנוסף, נמלים לרוב לא אוהבות[דרוש מקור] להיות בנמלול אחד במשך כמה שנים.
ראו גם

קן נמלים
מירמקולוגיה
נמליים
הערות שוליים

↑  ויוריום הוא מכל זכוכית פתוח מלמטה, שניתן להניח על דברים שרוצים להגן עליהם. (בדומה למה שמגן על מוצגים במוזיאון)
↑  גידול נמלים הוא עסק מסובך, וסוגים שונים של נמלים דורשים תחזוקה שונה.
נמלולים מודרניים ניתן למלא בג'ל שקוף למחצה, במקום בחול או בנסורת. הג'ל מאפשר לראות את הנמלים יותר טוב
ניקיטה יפרמוב

| --- | --- |

 לידה:  30 במאי 1988 (בן 36) מוסקבה, ברה"מ 
 מדינה:  רוסיה 
 תקופת הפעילות:  מ-2004 
 מקום לימודים:  בית ספר התיאטרון האמנותי של מוסקבה (2009) 
 פרסים והוקרה:  פרס נשר הזהב (2023) 
 פרופיל ב-IMDb
 
ניקיטה מיכאילוביץ' יפרמוב (ברוסית: Ники́та Миха́йлович Ефре́мов; נולד ב-30 במאי 1988, מוסקבה, רוסיה הסובייטית, ברית המועצות) הוא שחקן קולנוע וטלוויזיה רוסי, הידוע בתפקידיו בסדרות הטלוויזיה לונדונגראד (2015), ההפשרה (2013) ובסרט לכלוכית (2012). הוא בנו של השחקן מיכאיל יפרמוב ונכדו של אולג יפרמוב.
ביוגרפיה

ניקיטה יפרמוב נולד במוסקבה, בירת ברית המועצות. הוא למד בגימנסיה לפיזיקה ומתמטיקה, גימנסיה מס' 1514 - בית ספר תיכון מס' 52 במוסקבה ובתחילה לא תכנן להיות שחקן, אף על פי שנהג להשתתף בהצגות בית ספר. הוא סיים את בית הספר למוסיקה בכינור, למד שירה וגם ניגן בפסנתר.
בשנת 2005, הוא נכנס לבית הספר לאמנות התיאטרון במוסקבה, שם למד בקורס של קונסטנטין רייקין. במהלך לימודיו הוכיח את עצמו על במת הסטודנטים וזכה בפרס התיאטרון "עלה הזהב 2009" במועמדות "התפקיד הגברי הטוב ביותר" על תפקידו כצ'אצקי בהצגה "אוי משנינות", בבימויו של ויקטור ריז'קוב. כל התפקידים במחזה בוצעו על ידי בוגרי קורס המשחק של קונסטנטין רייקין.
בשנת 2009, ניקיטה יפרמוב, כבוגר בית הספר לאמנות התיאטרון, הוזמן לקחת חלק במספר הפקות תיאטרון מובילות במוסקבה. מכל ההצעות, ניקיטה בחר לעבוד בתיאטרון סוברמניק, אשר הוקם על ידי סבו. הופעת הבכורה שלו בתיאטרון זה הייתה בתפקידו של גוטפריד לנץ בהצגה שלושה חברים (הוא הוצג ב-1 באוקטובר 2009, יום השנה הכפול להצגה).
זמן קצר לאחר מכן החל לקבל הצעות עבודה בקולנוע ובטלוויזיה והיה לאחד משחקני הקולנוע המבטיחים בקולנוע הרוסי של המאה ה-21.
בשנת 2023, הוא כיכב בסרט טטריס מאת Apple TV+.
פילמוגרפיה

| שנה | שם | תפקיד | הערות |
| --- | --- | --- | --- |
| 2009 | נוסע | בקלאנוב |  |
| 2011 | איוואן צארביץ' והזאב האפור | איוואן צארביץ' | דיבוב |
| 2012 | אהבה עם מבטא | אנדריי |  |
| 2012 | לכלוכית | פאשה |  |
| 2013 | הכל התחיל בחרבין | גאורגי דסנין |  |
| 2013 | איוואן צארביץ' והזאב האפור 2 | איוואן צארביץ' | דיבוב |
| 2013 | החזרות | איגור |  |
| 2013 | ההפשרה | אולג יפרמוב |  |
| 2014 | ירן-סאן | גאורגי אלכסייביץ' רומאשוב, סגן משנה | סרט |
| 2014 | קופרין. דו-קרב | גאורגי אלכסייביץ' רומאשוב, סגן משנה | סדרת טלוויזיה |
| 2014 | גריגורי ר. | הנסיך דמיטרי פאבלוביץ' רומנוב | סדרת טלוויזיה |
| 2015 | הזריחות כאן שקטות | דמיטרי קורשונוב |  |
| 2015 | לונדונגראד | מישה קוליקוב | סדרת טלוויזיה |
| 2016 | איוואן צארביץ' והזאב האפור 3 | איוואן צארביץ' | דיבוב |
| 2017 | המנצחים | ויקטור | סדרת טלוויזיה |
| 2018 | קיץ | בוב |  |
| 2020 | האיש הטוב | איוואן קרוטיחין, חוקר במשטרת רוסיה | הפקת מבית Start.ru |
| 2020 | הטיסה | דמיטרי בסונוב | סדרת טלוויזיה |
| 2021 | הוסטל | וניה סימקוב |  |
| 2022 | איש בריא | יגור טיחונוב |  |
| 2023 | טטריס | אלכסיי פז'יטנוב | הפקה אמריקאית מבית +Apple TV |
| 2024 | דברי ימי המהפכה הרוסית | ניקולאי השני, קיסר רוסיה |  |
הערות שוליים

↑  "Никита Ефремов". Russia-K.
↑  "Никита Ефремов – Актер". STS.
↑  "Несвятая троица: актерская династия Ефремовых". RIA Novosti.
↑  "Никита Ефремов – о школе, учителях и профессии актера". Rambler.
↑  "Никита Ефремов: "Самое интересное у меня в голове"". Cosmopolitan.
↑  Elena Trishina. "Никита Ефремов: "У меня все родственники – в энциклопедических словарях"". Teatral.
↑  "Никита Ефремов". Russia-K.
↑  "Новый сезон открывает московский театр "Современник"". Channel One Russia.
↑  Silvia Pingitore, Interview with Tetris creator Alexey Pajitnov, The Shortlisted, ‏2023-03-19 (באנגלית בריטית)
| --- | --- |
בקרת זהויות :  LCCN: no2018060561  SUDOC: 164302514  VIAF: 284375675   WorldCat (עם VIAF): 284375675
סאקסום

| --- | --- |

 מידע כללי
 סוג:  מרכז מבקרים 
 מיקום:  אבו גוש 
 מדינה:  ישראל 
 מייסדים:  אופוס דאי 
 הקמה ובנייה
 תקופת הבנייה:  ?–2019
 תאריך פתיחה רשמי:  2019 
 קואורדינטות:  31°48′52″N 35°06′19″E﻿ / ﻿31.8145°N 35.1053°E﻿ / 31.8145; 35.1053
 saxum.org
  (למפת הרי ירושלים מוגדלת) סאקסום(למפת הרי ירושלים רגילה) סאקסום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סאקסום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סאקסום
 
שלט הכניסה
מרכז המבקרים וסביבתו
סאקסום (בלטינית: Saxum; מילולית: "סלע") הוא מרכז מבקרים נוצרי קתולי השוכן באבו גוש בצד הדרך המובילה לנטף. המרכז, שנחנך בפברואר 2019 על ידי ארגון אופוס דאי, כולל מרכז מבקרים משוכלל, אולם כנסים, בית תפילה, בית הארחה ומרכז חינוכי.
ליבו של המתחם הוא מרכז מבקרים שנועד לצליינים, ומטרתו לסייע למורי דרך ולצליינים לקבל הבנה טובה ועמוקה יותר של הביקור בארץ ישראל בהקשרו לכתבי הקודש. זאת באמצעות המחשות של אזורי הארץ הקשורים לחיי ישו, כגון כפר בגליל, העיר ירושלים, בית המקדש השני בתקופת חיי ישו, באמצעים מגוונים כגון מסכי מגע אינטראקטיביים, מוצגים ארכאולוגיים, מפות, דגמים וסרטים. חלק אחד מוקדש לשפות שדוברו בארץ ישראל באותה תקופה (עברית - שפת התפילה, ארמית - שפת היומיום, יוונית - שפת ההשכלה ולטינית - שפת השלטון).
ההסברים במקום ניתנים באנגלית, צרפתית, ספרדית, איטלקית, עברית וערבית.
המבנה תוכנן על ידי האדריכל הירושלמי נתן גולדשמיט יחד עם אדריכל ספרדי. הכניסה למתחם היא דרך חצר, שעל רצפתה חרוטה מפת רצפה גדולה של המזרח הקדום ובמרכזה בריכת מים שחורה. החצר מוקפת בשורת ספסלים מקורים, שמאחוריהם נפרש ציר זמן מבריאת העולם ועד דור מעשי השליחים (המאה הראשונה). הציר מחולק לאירועים היסטוריים המתוארים בכתבי הקודש ומעליהם, בקו זמן מקביל, אירועים בהיסטוריה העולמית הכללית. החצר תוכננה כך שהיא מאפשרת הדרכת קבוצות מטיילים גדולות על ידי מורה דרך באופן מיטבי, לקבלת אוריינטציה במרחב ובזמן של אירועי התנ"ך והברית החדשה. פירוט החיים בארץ ישראל בכלל ובאתרים המוזכרים בברית החדשה בפרט, נמצא בתוך המבנה פנימה.
הגבעה עליה ניצב המבנה משקיפה על אתר קריית יערים המקראית (ובפרט על כנסיית גבירתנו של ארון הברית), וממנה מוביל שביל משולט לאמאוס ניקופוליס, עבור צליינים המעוניינים לעבור את המסלול בטיול רגלי.
הערות שוליים

↑  שביל "בדרך לאמאוס"
↑  השביל באתר wikiloc
ניקיטה מזפין

ניקיטה דימיטרייביץ' מזפין (ברוסית: Ники́та Дми́триевич Мазе́пин, נולד ב-2 במרץ 1999) הוא נהג מרוצים רוסי, שהתחרה באליפות הפורמולה 1 במשך עונה אחת. בשל הפלישה הרוסית לאוקראינה בוטל חוזהו בקבוצת האס.
קריירת מרוצים

מזפין החל להתחרות במכוניות חד-מושביות בשנת 2014 כשלקח חלק בסבב המרוצים הראשון של אליפות ה-MRF צ'אלנג' פורמולה 2000. שנה לאחר מכן התחרה באליפות הפורמולה רנו יורוקאפ. בהמשך התחרה במשך 2 עונות באליפות הפורמולה 3 האירופאית, ללא הצלחה יתרה. עונת הפריצה הייתה ב-2018 בה התחרה עם קבוצת ART באליפות ה-GP3. את העונה סיים כסגנו של אנטואן הובר, חברו לקבוצה, עם ארבעה ניצחונות וארבעה פודיומים נוספים. בעונת 2019 נשאר בקבוצת ART, אבל עבר להתחרות באליפות הפורמולה 2, לצידו של ניק דה פריס. דה פריס זכה באליפות, בעוד מזפין במקום ה-18.
לקראת עונת 2020 עבר להתחרות בקבוצת הייטק גרנד פרי. הוא התחרה באליפות הפורמולה 3 האסייתית וסיים במקום השלישי.
קריירת מרוצים > פורמולה 1

בדצמבר 2020 הוחתם על חוזה רב שנתי בקבוצת האס, לצידו של מיק שומאכר.
במרץ 2022 בעקבות הפלישה הרוסית לאוקראינה, בוטל חוזה החסות של הקבוצה עם הספונסר המרכזי, חברת אורלקלי הרוסית, הנמצאת בבעלות מסוימת של אביו של ניקיטה, דימיטרי מאזפין, ולפיכך שוחרר ניקיטה מהקבוצה גם כן. בהמשך הטיל האיחוד האירופי סנקציות אישיות על ניקיטה ואסר עליו להתחרות בשל הקשר של אביו לנשיא רוסיה ולדימיר פוטין. במרץ 2024 ביטל בית המשפט הכללי של האיחוד האירופאי את הסנקציות כנגד ניקיטה וקבע שאין לו קשר עסקי לעסקים של אביו.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | האס | בחריין פרש | איטליה 17 | פורטוגל 19 | ספרד 19 | מונקו 17 | אזרבייג'ן 14 | צרפת 20 | אוסטריה 18 | אוסטריה 19 | בריטניה 17 | הונגריה פרש | בלגיה 17 | הולנד פרש | איטליה פרש | רוסיה 18 | טורקיה 20 | ארצות הברית 17 | מקסיקו 18 | ברזיל 17 | קטר (מדינה) 18 | ערב הסעודית פרש | איחוד האמירויות הערביות | 21 | 0 |
↑  העונה טרם הסתיימה
הערות שוליים

↑  Nikita Mazepin will race for Haas F1 in 2021, Yahoo Sport, 1 December 2020
↑  Haas F1 team splits with Mazepin, Uralkali after Ukraine invasion, Motorsport.com, 5 March 2022
↑  Mazepin has EU sanctions lifted, Autoracing1.com, 20 March 2024
נימוניים

| נימוניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: נימוניים
שם מדעי
 Leptotyphlopidae ‏שטיינגר, 1892

נימוניים (שם מדעי: Leptotyphlopidae) הם משפחה של נחשים דקים מאוד הכוללת כ-140 מינים. הנימוניים נפוצים באפריקה, בדרום מערב אסיה, בדרום מערב ארצות הברית ובאזור הטרופי של אמריקה.
צבעם ורוד - חום בהיר ואורכם עשוי להגיע ל-45 ס"מ. ראשם קטן ועשוי להיות שטוח או עבה יותר משאר הגוף. עינהם קטנות, שחורות ובולטות. רק הלסת התחתונה מכילה שיניים גדולות יחסית לגופם. כל גופם של הנימוניים מכוסה בקשקשים קטנים, חלקים ומבריקים הדומים בגחון ובגב. ניתן להבחין בשארית אבולוציונית של שרירי שלד של הגפיים האחוריות. הנימוניים ניזונים בעיקר מטרמיטים ומנמלים צעירות. ביציהם מוארכות וקליפתן גמישה. הנימוניים מתגוננים בעזרת פיתולי הגוף הרבים שלהם. הם חיים מתחת לפני הקרקע, מתחת לגופים המונחים עליה ובמחילות קטנות.
מיון

משפחה נימוניים (Leptotyphlopidae)
סוג נימון (Leptotyphlops)
סוג ומין יחיד Rhinoleptus koniagui
בארץ ישראל

בישראל חי רק מין אחד ממשפחת הנימוניים והוא הנימון הדק (Leptotyphlops macrorhynchus), שהוא הנחש הקטן והדק ביותר בישראל. אורכו מגיע עד ל-29 ס"מ וצבעו שקוף ורדרד ומבריק. עקב שקיפותו ניתן לראות את איבריו הפנימיים. מבנה ראשו הוא כך ששפתו בולטת קדימה ועולה מעט על החלק הקדמי של הלסת התחתונה. ככל שמתקדמים לכיוון הזנב הוא נעשה דק ובסוף נראה מחודד. הנימון הדק מתגונן בעזרת קשקשיו שחסינים מפני נמלים, עכבישים, חיפושיות וכדומה.
בישראל הנימון הדק מצוי בנגב, מדבר יהודה, אזור ים המלח, בקעת הירדן והגלבוע.
מין זה נפוץ מלבד בישראל, גם בצפון אפריקה, בסודאן, באתיופיה, בסומליה, בסיני, בירדן, בדרום טורקיה ובהודו.
סאקיים

| סאקיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: סאקיים
שם מדעי
 Pitheciidae ‏מיורט, 1865

סאקיים (שם מדעי: Pitheciidae) הם משפחת קופים החיים בעולם החדש ביערות גשם בעיקר באזור יער האמזונאס מקולומביה בצפון ועד בוליביה בדרום, בגודל קטן עד בינוני, אבל גדול יחסית לקופים רחבי האף. הגדולים ביותר הם קופי האואקרי שאורכם 44–49 ס"מ. יש להם פרוות בעלות צבעים רבים אבל בעיקר הפנים בעלי צבעים לא רגילים כמו אדום עז אצל האואקרים.
הם שוכני יערות גשם ואוכלים בעיקר זרעים גדולים, כשהקופים הקטנים יאכלו גם חרקים. יש להם שיניים ולסתות חזקות ביותר בשביל לפצח את האגוזים.
כמו רבים משוכני יער הגשם, הרבה קופי סאקיים נמצאים בסכנת הכחדה.
מיון

תת-משפחה Pitheciinae
סוג אואקרי (Cacajao )
מין אואקרי קירח (Cacajao calvus)
מין אואקרי זהוב-גב (Cacajao melanocephalus)
מין אואקרי אראקה (Cacajao ayresi)
מין אואקרי נבלינה (Cacajao hosomi)
סוג Carlocebus - נכחד
סוג צבופיתסיה (Cebupithecia) - נכחד
סוג סאקי מזוקן (Chiropotes )
מין סאקי מזוקן שחור (Chiropotes satanas)
מין סאקי מזוקן אדום-גב (Chiropotes chiropotes)
מין סאקי מזוקן חום-גב (Chiropotes israelita)
מין סאקי יוטה היק (Chiropotes utahickae)
מין סאקי לבן-אף (Chiropotes albinasus)
סוג Homunculus - נכחד
סוג Nuciruptor - נכחד
סוג סאקי (Pithecia )
מין סאקי משווני (Pithecia aequatorialis)
מין סאקי לבן רגליים (Pithecia albicans)
מין Pithecia cazuzai
מין Pithecia chrysocephala
מין Pithecia hirsuta
מין Pithecia inusta
מין סאקי ריו טפז'וס (Pithecia irrorata)
מין סאקי איזבל (Pithecia isabela)
מין Pithecia mittermeieri
מין Pithecia milleri
מין סאקי נזיר (Pithecia monachus)
מין Pithecia napensis
מין Pithecia pissinattii
מין סאקי לבן-פנים (Pithecia pithecia)
מין Pithecia rylandsi
מין Pithecia vanzolinii
סוג Proteropithecia - נכחד
סוג Soriacebus - נכחד
כמה חוקרים משייכים למשפחה גם את שלושת סוגי תת-משפחת הטיטים.
אואקרי קירח
ניקיטה מוטפן

ניקיטה מוטפן (באנגלית: Nichita Moțpan; נולד ב-17 ביולי 2000) הוא כדורגלן מולדובני המשחק בעמדת הקשר ההתקפי בפאקל וורונז' ובנבחרת מולדובה.
קריירת מועדונים

מוטפן נולד בבלץ, וגדל במחלקות הנוער של רובין קאזאן ובלץ. לקראת עונת 2020/21 החל לשחק בקבוצה הבוגרת, כבש 13 שערי ליגה וסייע לה להעפיל בתום העונה לליגת העל המולדובית.
במרץ 2021 היה קרוב למעבר לבלחטוב הפולנית, אך המהלך לא יצא לפועל מפני שבלחטוב לא הסכימה לסכום ההעברה שביקשה בלץ, שעמד על 40,000 אירו. ב-1 ביולי 2021 ערך את הופעת הבכורה שלו בליגת העל, בניצחון קבוצתו 1–0 על שריף טירספול.
ב-23 ביוני 2022 חתם בהפועל חיפה מליגת העל בכדורגל.
ב-18 ביולי 2023 חתם בפאקל וורונז' מליגת העל הרוסית.
קריירה בינלאומית

מוטפן ייצג את הנבחרות הצעירות של מולדובה, וב-10 ביוני 2022 ערך את הופעת הבכורה שלו בנבחרת מולדובה ואף כבש שער בהפסד נבחרתו 2–4 ללטביה במסגרת משחקי ליגת האומות 2022/2023.
ביאורים

↑  מוטפן כבש 13 שערים בליגה השנייה, אך אין בנמצא נתונים רשמיים על כמות המשחקים ששיחק
הערות שוליים

↑  Известно, почему Моцпан не перешёл в польский "Белхатув". Игрок и клуб попросили "больше денег", moldova.sports.md, ‏2021-09-08
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקיטה מוטפן".
ניקיטה סטאסישין

ניקיטה יבגנייביץ' סטאסישין (ברוסית: Никита Евгеньевич Стасишин; נולד ב-7 במאי 1986, לנינגרד, רוסיה הסובייטית, ברית המועצות) הוא מדינאי, מדען וכלכלן רוסי. מכהן כסגן שר הבינוי והשיכון (מנובמבר 2016).
כיהן כממלא מקום שר הבינוי והשיכון של רוסיה, מ-1 במאי עד 26 במאי 2020, לאחר שנודע כי השר ולדימיר יאקושב נדבק בנגיף COVID-19 והוכנס לאשפוז, בשל כך מונה סטאסישין למלא את מקומו, זאת לאחר שיום קודם ראש ממשלת רוסיה מיכאיל מישוסטין הוכנס לבידוד ומונה לו ממלא מקום.
קריירה

בשנת 2008 השלים את לימודיו במכון לכלכלה ומסחר של סנקט פטרבורג ("Санкт-Петербургский торгово-экономический институт") והחל לעבוד בחברת המכירות הלאומית NVK.
בשנת 2011 החל לעבוד במועצת העיר סנקט פטרבורג ותחילה עבד במשרדי מנהלת הרובע המרכזי בעיר ובהמשך, בשנת 2012, עבד בוועדה לפיתוח תשתיות התחבורה. בסוף 2012 עבר למחוז מוסקבה ועבד כמזכ"ל מרכז הכבישים המחוזי והיה אמון על פיתוח הכבישים במחוז.
קריירה > בממשלה הפדרלית

בשנת 2013 הוקמה הסוכנות הפדרלית לבינוי ושיכון והוא מונה למנהל מחלקה בה, בהמשך אותה שנה מונה לסגן מנהל המחלקה למדיניות הדיור של משרד הבינוי והשיכון של רוסיה וניהל את המחלקה למטודולוגיה ויישום פרויקטים ותוכניות בתחום הדיור.
בשנת 2015 מונה לנהל את המחלקה למדיניות הדיור של המשרד ובנובמבר 2016 קודם לתפקיד סגן שר הבינוי והשיכון. ב-1 במאי 2020 מונה לממלא מקום שר הבינוי והשיכון בממשלת מישוסטין, זאת בעקבות אשפוזו של השר, שנדבק בנגיף הקורונה, במהלך התפרצות נגיף הקורונה ברוסיה.
חייו האישיים

הוא נשוי ויש לו בת.
הערות שוליים

↑  ביוגרפיה באתר רי"א נובוסטי
↑  Глава Минстроя госпитализирован с коронавирусом, Vesti.ru
| 0 | 1 | 2 |
| --- | --- | --- |
| הקודם: ולדימיר יאקושב | ממלא מקום שר הבינוי והשיכון   1 במאי–26 במאי 2020 | הבא: ולדימיר יאקושב |
ערך זה הוא קצרמרבנושא אישים. אתם מוזמנים לתרום לוויקיפדיה ו.
ניו יורק (מחוז דונצק)

| --- | --- |
סמל ניו יורקסמל ניו יורק

 מדינה:  אוקראינה אוקראינה
 מחוז:  מחוז דונצק מחוז דונצק
 גובה:  106 מטרים
 אוכלוסייה:  ‏
  ‑ בעיר:  1,940 (2024)
 קואורדינטות:  48°19′55″N 37°50′11″E﻿ / ﻿48.331944444444°N 37.836388888889°E﻿ / 48.331944444444; 37.836388888889 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםניו יורק(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםניו יורק(למפת מחוז דונצק רגילה) דונצק מריופול מקייבקה הורליבקה קראמטורסק חרקוב לוהנסק רוסיה ים אזוב זפוריז'יה דניפרו.ניו יורק(למפת מחוז דונצק מוגדלת) דונצק מריופול מקייבקה הורליבקה קראמטורסק חרקוב לוהנסק רוסיה ים אזוב זפוריז'יה דניפרו.ניו יורק  he  Location of Niu-York within Ukraine tabBackground:;tabBorder:#aaa;defaultTab:0;
 
ניו-יורק, היא יישוב עירוני במחוז דונייצק במזרח אוקראינה, 37.9 ק"מ ממרכז העיר דונצק. היישוב נשא משנת 1951 עד 2021 את השם נובהורודסקה (Новгородське).
ניו-יורק כפופה מנהלית לעיר טורצק, שנמצאת בערך 10 ק"מ צפונית לניו-יורק. אוכלוסייתה היא 10,064 (אומדן 2020).
היסטוריה

היישוב הופיע לראשונה במפות בשנת 1846 בשמו המקורי ניו יורק והיה אז במחוז יקטרינוסלב של האימפריה הרוסית. על פי הנתונים הרשמיים, בשנת 1859 הכפר כלל 13 משקי בית, 45 תושבים גברים, 40 תושבים ובית חרושת, ונקרא רשמית "אלכסנדריבסקה".
בני המנוניטים דוברי הגרמנית קנו את היישוב בשנת 1889, ובשנת 1892 הקימו את המושבה ניו יורק על בסיס שבעה יישובים. בשנת 1941 גורשו כל הגרמנים שעדיין גרו בניו יורק לקזחסטן.
ב-19 באוקטובר 1951, על פי צו הנשיאות של הסובייט העליון של הרפובליקה האוקראינית, שונה שמו של הכפר ל"נובהורודסקה". בקשה לשינוי שם היישוב לניו יורק הוגשה על ידי הממשל האזרחי-צבאי של מחוז דונצק ואושרה על ידי הוועדה של פרלמנט האוקראיני לארגון כוח המדינה, ממשל עצמי מקומי, פיתוח אזורי ותכנון ערים בנושא, ב־3 בפברואר 2021 (18 קולות "בעד" ו-1 "נגד"). ב-1 ביולי 2021 שונה רשמית שם העיר לשמה המקורי "ניו יורק", כאשר לצורך קבלת החלטה זו, 301 חברי פרלמנט הצביעו "בעד", יבגני שבצ'נקו היה חבר הפרלמנט היחיד שהצביע "נגד", ו-25 נמנעו, שמתוכם: 13 חברי מפלגת משרת העם ו־12 מתנועת האופוזיציה "פלטפורמה - לחיים".
המלחמה בדונבאס, שהחלה באמצע אפריל 2014, גרמה לנפגעים אזרחיים וצבאיים כאחד. ב-8 בנובמבר 2016 נהרג אזרח העיר מהפגזות.
בתאריך 18 באוגוסט 2024, במהלך הפלישה הרוסית לאוקראינה, נכבשה העיר על ידי צבא הפדרציה הרוסית. דניס פושילין מנהיג הרפובליקה העממית של דונצק, מסר כי שם היישוב יחזור להיות "נובגורודסקויה".
הערות שוליים

1 2  Parliament renames Novhorodske village in Donetsk region to New York, Ukrinform (1 July 2021)
↑  "Сводные данные АТО – 09 ноября" [Summary information on ATO as of 9 November] (ברוסית). NSDC. 9 בנובמבר 2016. נבדק ב-9 בנובמבר 2016. {{cite web}}:  (עזרה)
↑  «Больше не Нью-Йорк»: российские подразделения выбили ВСУ из поселка в ДНР, РИАМО, ‏2024-08-18 (ברוסית)
| --- | --- |
בקרת זהויות :  BnF: cb17986606h (data)  LCCN: n2022008892  NKC: ge1236638  SUDOC: 258470208  VIAF: 112163936023900830874   WorldCat (עם VIAF): 112163936023900830874